
Për dhënie të shtetësisë shqiptare

Në mbështetje të nenit 92 pika “c” të Kushtetutës, të neneve 14 dhe 19 të ligjit nr.8389, datë 5.8.1998 “Për shtetësinë shqiptare”, bazuar edhe në propozimin e Ministrit të Brendshëm

Dekretoj:

Neni 1

U rijepet shtetësia shqiptare me kërkesë të tyre:

1. Vezvi Shyqri Gjyli (Kasem)
2. Griselda Eqrem Bajram
3. Brunilda Eqrem Bajram
4. Bledjon Eqrem Bajram
5. Gjyste Kol Hoti

Neni 2

Ky dekret hyn në fuqi menjëherë.

Presidenti i Republikës së Shqipërisë
Bamir Topi

Vendim
Nr.2, datë 9.1.2010

Për krijimin dhe mënyrën e përdorimit të fondit të emergjencave civile në qarkun e shkodrës, për të përballuar situatën e shkaktuar nga përmbytjet natyrore

Në mbështetetje të nenit 100 të Kushtetutës, të neneve 5,7 e 32 të ligjit nr.8756, datë 26.3.2001 “Për emergjencat civile” dhe të nenit 13 të ligjit nr.10 190, datë 26.11.2009 “Për buxhetin e vitit 2010”, me propozimin e Ministrit të Brendshëm, Këshlli i Ministrave 

Vendosi:

1. Krijimin e fondit për emergjencat civile në qarkun e Shkodrës, ku do të përfshihen:
a) Shuma 200 000 000 (dyqind milionë) lekë, nga fondi rezervë i buxhetit;
b) Donacionet monetare të mbledhura në llogaritë bankare, të çelura për këtë qëllim;
c) Fondet e miratuara për vitin 2010 për Ministrinë e Brendshme, në programin “Emergjencat civile”;
ç) Ndihmat materiale në natyrë nga donacionet.
2. Këto fonde përdoren vetëm me vendim të Komitetit Ndërministror për Emergjencat Civile dhe pagesat autorizohen nga prefekti i qarkut të Shkodrës.
3. Marrja në dorëzim e ndihmave materiale në natyrë bëhet nga Drejtoria e Emergjencave Civile, në Ministrinë e Brendshme, Drejtoria e Përgjithshme e Rezervave Materiale të Shtetit dhe degët rajonale, në varësi të saj.

4. Të gjitha ministritë, në bashkëpunim me kryetarët e njësive të qeverisjes vendore, kryejnë procedurat (vlerësim, blerje, marrje në dorëzim etj.), për shpenzimet e kryera në sektorët që ato mbulojnë në kuadrin e marrjes së masave të emergjencës. Të gjitha këto shpenzime do të njihen si të tilla, vetëm pasi të vërtetohen nga prefekti i qarkut të Shkodrës.
5. Shpërndajra e ndihmave në natyrë sipas vendimeve të Komitetit Ndërministror të Emergjencave Civile, bëhet dhe dokumentohet nga drejtoritë rajonale në varësi të ministrive të linjës apo, në mungesë të tyre, nga vetë ministritë dhe kryetarët e njësive të qeverisjes vendore, sipas procedurave të përcaktuara në ligjin nr.8756, datë 26.3.2001 dhe vendimit të Këshillit të Ministrave, dalë për këtë qëllim.
Ky vendim hyn në fuqi menjëherë.

Kryeministri
Sali Berisha


Vendim
       (i shkurtuar)

Gjykata e Shkallës së Parë të Rrethit Dibër me vendimin nr.750, datë 18.12.2009, vendosi shpalljen të vdekur të shtetases Mentije Marke.

Vendim
       (i shkurtuar)

Gjykata e Shkallës së Parë të Rrethit Dibër me vendimin nr.751, datë 18.12.2009 vendosi shpalljen të zhdukur të shtetasit Emin Nesimi.

Vendim
       (i shkurtuar)

Gjykata e Shkallës së Parë të Rrethit Dibër me vendimin nr.752, datë 18.12.2009 vendosi shpalljen të zhdukur të shtetasit Hajrulla Nesimi.

Vendim
      (i shkurtuar)

Gjykata e Shkallës së Parë të Rrethit Dibër me vendimin nr.753, datë 18.12.2009, vendosi shpalljen të zhdukur së shtetasit Abdi Merdani.

Vendim
       (i shkurtuar)

Gjykata e Shkallës së Parë të Rrethit Dibër me vendimin nr.754, datë 18.12.2009 vendosi shpalljen të zhdukur të shtetasit Kadri Nesimi.







Vendim
       (i shkurtuar)

Gjykata e Shkallës së Parë të Rrethit Dibër me vendimin nr.755, datë 18.12.2009 vendosi shpalljen e vdekjes të shtetases Sabrije Çupi.

Vendim
       (i shkurtuar)

Gjykata e Shkallës së Parë të Rrethit Dibër me vendimin nr.756, datë 18.12.2009 vendosi shpalljen e vdekjes të shtetases Xhile Elezi.

Vendim
      (i shkurtuar)

Gjykata e Shkallës së Parë të Rrethit Dibër me vendimin nr.767, datë 22.12.2009 vendosi shpalljen të zhdukur të shtetasit Fetah Goleci.


Kërkesë

Shtetasi Riza Gosa, banues në fshatin Zhabjak, komuna Kryevidh Kavajë, kërkon shpalljen të zhdukur të djalit të tij Ilir Gosa, i datëlindjes  25.6.1971 dhe caktimin e kujdestarisë së pasurisë së tij.

Kërkuesi
Riza Gosa

